《十一月十八日作会限韵二首 其二》
明代·湛若水

官舍潇条似仲先，茶烟匝地鹤飞天。沉吟莫恨无新句，短景那堪送旧年。

政简身閒兼吏隐，南宫东畔有林泉。自惭著述无裨补，添与龙门胜事传。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。